A Bukfencező Akrobata
A Bukfencező Akrobata egy mechanikus játék, egy kis emberke, ami lebukfencezik, azaz szaltózik pár lépcsőn. A belsejében lévő acél golyók mozgatják és nincs benne sem elektronika, sem rugós szerkezet. Egyszerűen a gravitáció működteti. A bábu minden apró részlete rendkívül finoman ki lett dolgozva és a legkisebb módosítás is megzavarhatja a működését. Ilyenek, mint a karok, a lábak hossza, a tengelyek elhelyezkedése, a golyók, a test, a végtagok súlya, a kezek, a lábfejek mérete, a madzag hossza, a madzag szemeinek az elhelyezkedése és természetesen a lépcsők magassága, mélysége, mind-mind a legnagyobb aprólékossággal lett megtervezve, sok-sok órai próbálgatással kikísérletezve. Sőt, végül kiderült az is, hogy rendkívül fontos, hogy a lábfejek és a kéz mennyire csúszkálnak vagy nem csúszkálnak a lépcsők felületén.
Bukfencező akrobatákat először a tizennyolcadik századi, Edo korszakbeli
 Japánban készítettek és készítésének módját részletesen leírták egy 1796-ban kiadott könyvben. E könyvet lefordították angolra és jegyzetekkel ellátták. “Japanese Automata Karakuri Zui: An Eighteen Century Manual of Automatic Mechanical Devices” címen jelent meg. 
Az 1850-es években német játékkészítők felelevenítették ezt a játékot és mind a mai napig gyártják. Minden évben egy kis német családi vállalkozás készít pár darab akrobatát. Megvásárolható a Garrett Wade-n, ha éppen lehet kapni. (The Acrobat néven; 1-es típus)
Japánban árulnak (árultak?) egy kis műanyag készletet, amiből bárki elkészítheti a saját akrobatáját. Így hívják: Karakuri Somersault doll from Gakken - Otona no Kagaku. (2-es típus)
Nagyjából ennyi történelmi adatot sikerült a neten összeszednem.
Úgy tűnik számomra, hogy háromféle variációja van ennek a játéknak. Röviden bemutatom és példával illusztrálom őket.
	[image: image1.png]CORDS ARE REQUIRED TO ACCELLERATE
THE ROTATION OF THE ARMS AND LEGS.

| HAVE ATTACHED THEM TO THE TOP OF
THE ARMS AND ROUTED THEM THROUGH
THE TORSO IN FRONT OF THE LEG PIVOT .

THEY EXIT AT THE BOTTOM OF THE TORSO
AND ARE SECURED ON A CROSS BAR
BETWEEN THE TWO LEGS.

THE CORDS ARE SHOWN IN RED IN THE
FOLLOWING MODEL.

	1-es típus: A bábunak két tengelye van és egy vagy három acélgolyóval működik. Szerintem ez a 2-es típus egyszerűsítéséből jött létre.

	[image: image3.png]LEGS/STAND ASSEMBLY AND
THE ARMS ARE OFFSET
(OUTSIDE THE FACES OF THE
TORSO).

THE CENTRE OF GRAVITY
MEANS THE FIGURE CAN
STAND UPRIGHT BUT IS CLOSE
TO ROTATING.

A 5mm PUSH WILL START IT
OFF.

	2-es típus: Ennek van valami kitüremkedő létraszerű támasza hátra fele (ez lehet kötény vagy egyszerű rúd) és van még egy csukló pontja a térde környékén. Ez a fajta sokszor nagyon sok kis golyóval működik, az egy vagy három nagyobb acélgolyó helyett. Úgy tudom, az eredeti hagyományos japán bábúban higany volt.

OMATON by BANOFALK
IN THIS POSITION THE WEIGHT OF

THE BALLS MUST BE ADEQUATE
TO RAISE THE UPPER FIGURE
AND THE TUBES.

	3-as típus: Itt két alak van, amelyek felváltva egymás feje fölött fordulnak át. A golyók a rudakban vannak, amelyeket a vállukon/kezükben visznek. 


Ez a jelen, általam készített játék, tehát 1-es típus. A fent említett 18. századi könyv a 2-es típus készítését mutatja be és az rendkívül bonyolultnak tűnik. Ezért maradtam inkább a sokkal egyszerűbb 1-egy típusnál. 
Régóta lenyűgöznek ezek a bukfencező akrobaták, és régi tervem, hogy egyszer csináljak egyet. Sajnos sehol sem találtam részletes, konkrét leírását annak, hogy hogyan kell egy ilyet megépítreni. A fent említett Garrett Wade-t és néhány e-bay-es antik játék hirdetést és egyetlen videót leszámítva semmi információt sem találtam az interneten. Ezt a videót Barry Falkner (Banofalk) készítette az akrobata elméleti működéséről. Nagyon pontosan megtervezte elméletben, hogy hogyan működik ez az  akrobata. (Hasonló videókat készített a 2-es és a 3-as típusokról is.) Így, hát nekiálltam magam kitalálni, megtervezni, hogy Barry terveit hogyan lehet a gyakorlatban megvalósítani. Az ő tervei nélkül egészen biztosan nem lettem volna képes megcsinálni az akrobatákat. Nagyon sok időmbe került és rengeteg türelem kellett hozzá, de végül csak sikerült elkészítenem egy pár darabot. Ezután a következő példányok nem működtek. Még több türelem és még több próbálkozás kellett ahhoz, hogy rájöjjek, hogy ezek vajon miért nem működnek. Végül aztán minden egyes bábut úgy kellett egyenként behangolni, beállítgatni, hogy megfelelően működjenek. Első 7 mindenféle próbálkozás után készült el a Döme sorozat 7 taggal. Ezután pedig pici változtatással készítettem még 4-et, a Csák sorozatot. Pillanatnyilag a "hangolásuk" folyik. 

Használati utasítás
Tegyük a lépcsőket nagyság szerint, hosszirányban egymás mellé. (A legnagyobb lépcső négyzet alapterületű, a másik kettő téglalap. Ezeknek kell hosszirányban állniuk.) A legkisebb lépcső után legyen még hely az asztalon bőven egy "negyedik lépcsőnek". Állítsuk az akrobatát a legmagasabb lépcsőfokra, háttal a többi lépcsőnek. (Lásd a képen!) Ebben a helyzetben az akrobata épphogy megáll. Finoman lökjük meg a fejét hátra és az akrobata megkezdi az idegborzoló mutatványát hátrafele, le a lépcsőfokokon! 
A többi logikus, józan ész szerinti óvintézkedés:
A Bukfencező Akrobata egy játék, de mégsem való gyerekeknek, semmiképpen sem kisgyerekeknek!
A Bukfencező Akrobata időről-időre elvéti a mozdulatát. Soha ne engedjük leesni a lépcsőről!  Legyünk résen; ha esni akarna, kapjuk el! Ha a lépcsőről leesne talán még nem lenne baja, de az asztalról semmiképpen sem zuhanhat le, mert könnyen kitörheti a lábát!
Az Akrobata működésével kapcsolatban meg kell fontolni a következőket. A bábú minden mozgó részének, (a karoknak, a lábaknak, a golyóknak, stb.) kell hogy legyen egy kis játéka, hogy szabadon tudjanak mozogni. Emiatt minden mozdulata egy kicsit eltérő lehet a többitől és emiatt előfordulhat, hogy félre fordul és leborul. Mit tegyünk, ha leborul? Először is kapjuk el, ne hagyjuk leesni. Eztán, szép türelemmel indítsuk újra. Megpróbálhatjuk kicsit előrébbről vagy kicsit  hátrábbról indítani. Néha beragadnak egy kicsit az ízületei. Hosszas pihenés után érdemes egy kicsit megmozgatni, a benne levő golyókat megrázogatni. Fontos az is, hogy vízszintes legyen az asztal. Ha nagyon nem akar menni, bukfenceztessük a másik irányba!
Hosszú-hosszú órákat töltöttem azzal, hogy az ön akrobatáját pontosan beállítsam, hogy a lehető legoptimálisabban bukfencezzen. Minden apró részlet számít és a legkisebb változtatás jelentősen megváltoztatja a mozgását. Ha mindig nem is, de az esetek nagy többségében szépen le fog bukfencezni!
A Bukfencező Akrobatáról további részletek, video és az akrobata elkészítésének pontos leírása megtalálható: 
https://tumbling-acrobat.webnode.hu/
� Az Edo-kor vagy Tokugava-kor a japán történelem 1603 és 1868 közötti korszaka, mikor a japán társadalom a Tokugava-sógunátus uralma alatt állt. A korszakot gazdasági növekedés, szigorú társadalmi rend, az elszigetelődés politikája, stabil népesség, béke, valamint a művészet és kultúra élvezete jellemezte. (Wikipédia) Edo Tokió város korábbi neve volt. 





